Diari Oficial de la Generalitat Valenciana


Sumari del DOGV 6553, del 28-06-2011 (2011/7240)

RESOLUCIÓ de 13 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports número 11 i número 15, al terme municipal de Sagunt. Expedient ATLINE/2010/235/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/7240


Data del document
:   13-06-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 13 de juny de 2011, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports número 11 i número 15, al terme municipal de Sagunt. Expedient ATLINE/2010/235/46. [2011/7240]  
Vist l'expedient amb referència ATLINE/2010/235/46 incoat pel Servici Territorial d'Energia de València a instàncies d'Iberdrola Distribución Eléctrica, SAU, amb domicili als efectes de notificacions a València, 46657, c/ Menorca, 19, relatiu a la sol·licitud de 16 de març de 2010 sobre l'autorització administrativa i l'aprovació del projecte d'execució, per a la modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports núm. 11 i núm. 15, al terme municipal de Sagunt, província de València.  
La mencionada petició s'acompanya del projecte d'execució firmat per enginyer competent i visat pel col·legi oficial corresponent en data 20 de gener de 2010.  
Vist que consta en l'expedient la contestació de 30 d'abril de 2009 a la consulta efectuada per l'empresa peticionària de la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual considera que el projecte consistent en la modificació de les línies elèctriques a 132 kV, Rambleta-Sagunt i Sagunt-Museros (les quals compartixen traçat i suports), en el tram comprés entre els suports núm. 10.016 i núm. 10.011 i el seu soterrament en l'àmbit del Macrosector III-fusió de Sagunt, no està sotmés a avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga d'aplicació.  
  
Vist que es va publicar el dia 7 d'octubre de 2010 en el Diari Oficial de la Comunitat Valenciana l'anunci corresponent a la informació pública prevista en el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, per a ser examinat el projecte de la instal·lació i formular les reclamacions que s'estimaren oportunes.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el que establix el mencionat Decret 88/2005, el Servici Territorial d'Energia va remetre l'ofici a l'Ajuntament de Sagunt, únic afectat per la modificació sol·licitada, acompanyat de la separata del projecte, als efectes d'emetre les condicions tècniques procedents. De la mateixa forma es va sol·licitar a l'Ajuntament referit l'informe sobre l'adaptació del projecte al planejament urbanístic municipal d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, les dos de Mesures Fiscals, de Gestió Administrativa i Financera i d'Organització de la Generalitat.  
No consta en l'expedient la contestació de l'Ajuntament a la sol·licitud dels mencionats informes.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, les condicions oportunes, concretament als següents:  
- Confederació Hidrogràfica del Xúquer, que després de sol·licitar la documentació complementària facilitada per Iberdrola Distribución Eléctrica, SAU, remet l'autorització per a encreuament aeri sobre el riu Palància amb les condicions particulars i generals que esta conté.  
- Servici Territorial de Carreteres de la Conselleria d'Infraestructures i Transport, ha remés l'informe en què indica que el titular de la carretera afectada, CV-317, és la Diputació Provincial de València.  
  
- Diputació Provincial de València, ha remés l'informe favorable a la petició de modificació d'afectació a la carretera CV-317 de Sagunt a Canet d'En Berenguer, PK 0+077, amb les condicions particulars i generals que el dit informe conté.  
- Telefónica de España, SA, ha contestat sense oposar objecció a l'execució, sempre que es complisquen les distàncies de seguretat amb les seues instal·lacions.  
Traslladats els informes remesos, l'empresa peticionària va manifestar la seua conformitat amb el seu contingut.  
Vist que d'acord amb la sol·licitud i el projecte d'execució presentats, la finalitat que es perseguix amb la modificació és l'adaptació de la infraestructura elèctrica actualment existent amb motiu de l'actuació urbanística «Fusió» en la UE-4 Nord de Palància, situada al terme municipal de Sagunt.  
Vist que el Servici Territorial d'Energia de València, competent per a la instrucció de l'expedient de sol·licitud, ha informat favorablement esta.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els requisits que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
  
Primer  
Autoritzar administrativament a Iberdrola Distribución Eléctrica, SAU, la instal·lació per a la modificació parcial en subterrani de la línia elèctrica a 132 kV, doble circuit, Sagunt-Museros i Sagunt-Rambleta, entre els suports núm. 11 i núm. 15, al terme municipal de Sagunt, província de València i les característiques principals del qual són les següents:  
- Tram subterrani:  
Un únic tram l'origen del qual és el suport núm. 12 de pas aerosubterrani (terminals exteriors) i el final és el suport núm. 15 de pas aerosubterrani (terminals exteriors).  
· Tensió nominal: 132 kV (1a categoria).  
· Freqüència: 50 Hz.  
· Tipologia constructiva: subterrània.  
· Potència a transportar: 184,54 MVA.  
· Nombre de circuits: dos.  
· Nombre de cables per fase: 1.  
· Conductor: aïllat unipolar, apantallat amb aïllament sec de 1.200 mm² de secció, material polietilé reticulat i pantalla de fils d'aram i contraespira de coure amb secció de 172 mm². Disposa de cable de fibra òptica amb cable de diàmetre 15 mm.  
· Parallamps que s'ha d'instal·lar en origen i fi del tram, un per fase i circuit, constituït per òxids metàl·lics sense explosors.  
· Preses de terra: connexió rígida a terra i entre si de les pantalles metàl·liques dels tres cables de cada un dels circuits, estarà localitzat en un sol punt, i es trobarà disponible un conductor de terra per cada circuit.  
· Longitud del tram: 750 m.  
Derivat de l'esmentada modificació en el tram subterrani, s'han de modificar, així mateix, els buits aeris d'esta línia, amb la realització de les actuacions següents:  
- El buit existent entre els suports núm. 16 i núm. 15 de longitud 237,4 m passarà a estar format per un buit de longitud de 289,3 m. Per a això es desmantellarà el suport núm. 15 (actual) i s'instal·larà el nou suport 15.1.  
- El buit existent entre els suports núm. 12 i núm. 11 de longitud 308,5 m passarà a estar format per un buit de longitud de 348 m. Per a això es desmantellarà el suport núm. 12 (actual) i s'instal·larà el nou suport 12.1.  
Actualment la línia Sagunt-Museros i Sagunt-Rambleta és de 132 kV, amb conductors nus d'alumini-acer galvanitzat, tipus HEN i la potència dels quals que cal transportar per circuit és de 129,57 MVA. Les característiques del tram que s'ha de modificar són:  
- Tram aeri  
· Suports: metàl·lics, de gelosia i secció quadrada, amb perfils angulars de costats iguals en acer laminat i galvanitzat en calent, qualitats S355J2G3 i S275JR. Formats per cap prismàtic, cos i base troncopiramidal en doble gelosia i banyes i creus piramidals (els suports de transició són del tipus 12S190 i 22S190, amb suport d'amarrament tipus 12E150).  
Suports que s'han d'instal·lar (nous): números 15.1; 12.1; i 11.1.  
Suports que s'han de desmantellar (existents): números 15; 14; 13; 12; i 11.  
· Fonaments: format per mitjà de quatre massissos independents de formigó en massa, qualitat HM-20/P/40/I.  
· Conductors: es regulen els actuals existents que són nus d'alumini-acer galvanitzat tipus HEN, amb secció total de 298,1 mm².  
  
· Cables de terra: en nombre de dos, tipus OPGW, amb 14,2 mm de diàmetre total.  
· Aïllament: cadena d'aïlladors de material compòsit tipus U120AB132P, nivell de tensió 130 kV i longitud total 1.390 mm.  
· Preses de terra: sistema mixt de piques i anelles perimetrals de coure nu.  
Pressupost: 1.404.700,2 euros.  
· Finalment, després de l'execució de les actuacions referides que són les objecte d'esta autorització, es procedirà al desmuntatge complet del tram de la línia descrit, que inclou els conductors i cables de terra existents entre els suports aeris núm. 15.1 i núm. 12.1.  
  
Segon  
Aprovar el projecte d'execució referit a la instal·lació de la modificació autoritzada en el punt primer d'esta resolució, firmat per tècnic competent i visat pel col·legi oficial corresponent en data 20 de gener de 2010, i sotmetre'l a les condicions següents:  
  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de sis mesos comptadors a partir de l'inici de l'obra civil. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 13 de juny de 2011.- El director general d'Energia: Antonio Cejalvo Lapeña.